# Euro

|  |
| --- |
| Euro |
|  |
|  |
| Land | Andorra, Austerrike, Belgia, Bulgaria, Estland, Finland, Frankrike, Hellas, Irland, Italia, Kosovo, Kroatia, Kypros, Latvia, Litauen, Luxembourg, Malta, Monaco, Montenegro, Nederland, Portugal, San Marino, Slovakia, Slovenia, Spania, Tyskland, Vatikanstaten |
| Delt i | 100 cent |
| Valutakode | EUR |
| Innført | 1. januar 1999 (elektronisk valuta) 1. januar 2002 (myntar og setlar) |
| Myntar | 1 cent, 2 cent, 5 cent, 10 cent, 20 cent, 50 cent, 1 euro, 2 euro |
| Setlar | 5 euro, 10 euro, 20 euro, 50 euro, 100 euro, 200 euro, 500 euro |
| Sentralbank | Den europeiske sentralbanken |

**Euro** (**€**) er ei felleseuropeisk mynteining som vert brukt i 21 EU-land (kjent som *Eurosona*) i tillegg til Andorra, Monaco, San Marino, Montenegro, Kosovo, Vatikanstaten og Zimbabwe.

1 euro svarer til 100 cent, eller eurocent.

## Historie

Euro-symbolet føre den europeiske sentralbanken i Frankfurt
Land som brukar euro 2026.
Euro mot sambandsstatsdollaren frå 1999 til 2004.
Eurosymbolet med offisielle fargar.
Opphavet til euroen kan sporast attende til den 13. mars 1979, då Det europeiske økonomiske fellesskapet etablerte ECU. Dette var ei kunstig rekne- og valutaeining som var bestod av ei korg med ulike vekter av valutaene til medlemsstatane. Då euroen vart innført, erstatta han ECU i høvet 1:1.

I 1990 innleidde Den økonomiske og monetære unionen (ØMU) førebuinga til overgangen til éin felles valuta i tre etappar, der den siste var overgangen til euro. Euroen kom etter ECU i 2001 for alle dei landa som var med på den tredje fasen i ØMU. Av dei tidlegare 15 medlemslanda i EU er det i dag berre Danmark, England og Sverige som ikkje har innført euroen. Av dei nye medlemslanda gjekk Slovenia over til euroen den 1. januar 2007, Slovakia 1. januar 2009, og Kypros har òg gått over. Dei andre vil venteleg på eit tidspunkt gå over til euroen, men det kan ta fleire år før dei stettar krava som er sette.

## Eurosona

Euro er primært valuta i eurosona som består av 21 EU-land.

| # | EU-land | Innført 1. januar |
| --- | --- | --- |
| 1 |  Austerrike | 1999 |
| 2 |  Belgia | 1999 |
| 3 |  Bulgaria | 2026 |
| 4 |  Estland | 2011 |
| 5 |  Finland | 1999 |
| 6 |  Frankrike | 1999 |
| 7 |  Hellas | 2001 |
| 8 |  Irland | 1999 |
| 9 |  Italia | 1999 |
| 10 |  Kroatia | 2023 |
| 11 |  Kypros | 2008 |
| 12 |  Latvia | 2014 |
| 13 |  Litauen | 2015 |
| 14 |  Luxembourg | 1999 |
| 15 |  Malta | 2008 |
| 16 |  Nederland | 1999 |
| 17 |  Portugal | 1999 |
| 18 |  Slovakia | 2009 |
| 19 |  Slovenia | 2007 |
| 20 |  Spania | 1999 |
| 21 |  Tyskland | 1999 |

Euro er òg offisiell valuta i seks statar og eitt område utanfor EU. Tre av desse pregar euromyntar, men ikkje euro-setlar, sidan dei ikkje offisielt er ein del av eurosona. Euro blir òg nytta i eit område tilhøyrande eit EU-land som elles ikkje nyttar euro.

| Små statar og område | Valuta |
| --- | --- |
|  Andorra | Erstatta fransk franc og spansk peseta med euro den 2002-01-011. januar 2002, kan prege euromyntar. |
|  Monaco | Erstatta fransk franc med euro den 2002-01-011. januar 2002, kan prege euromyntar. |
|  San Marino | Erstatta italiensk lire med euro den 2002-01-011. januar 2002, kan prege euromyntar. |
|  Vatikanstaten | Erstattet italiensk lire med euro den 2002-01-022. januar 2002, kan prege euromyntar. |
|  Akrotiri og Dhekelia på Kypros | Erstatta kypriotisk pund med euro den 2008-01-011. januar 2008 |

| Land frå det tidlegare Jugoslavia | Valuta |
| --- | --- |
|  Kosovo | I januar 2000 vart serbisk dinar erstatta med tyske mark i det sørlege Kosovo. Tyske mark vart erstatta med euro den 2002-01-011. januar 2002 |
|  Montenegro | I januar 2000 vart serbisk dinar erstatta med tyske mark. Tyske mark vart erstatta med euro den 2002-01-011. januar 2002 |

### Danmark, Storbritannia og Sverige

Då Maastricht-traktaten tredde i kraft den 1993-11-011. november 1993 vart Danmark og Storbritannia førebels ståande utanfor eurosona. Sverige forplikta seg i Maastricht-traktaten å innføre euro, men ved folkeavstemming i 2003 vart det eit fleirtal (56 %) mot å innføre euro i Sverige.

Danmark vart medlem av ERM-2 (og dermed ØMU) den 1999-01-011. januar 1999, men har ingen offisiell tidsplan om innføring av euro. Det er fleirtal for innføring av euro i opinionsundersøkingar i Danmark. Det vart blant anna snakka om blant politikarane om å halde folkeavstemming i Danmark i 2010, og å innføre euro i 2013. Men dette vart ikkje gjort.

## Kjelder

## Bakgrunnsstoff

 Wikimedia Commons har multimedia som gjeld: **Euro Euro - Pengesetlar og Historie (engelsk/tysk)